אליוט פייג'

אליוט פילפוטס-פייג' (באנגלית: Elliot Philpotts-Page; נולד ב-21 בפברואר 1987 בשם אלן גרייס פילפוטס-פייג', באנגלית: Ellen Grace Philpotts-Page) הוא שחקן טרנסג'נדר ומפיק קולנוע קנדי. פייג' היה מועמד לפרס אוסקר ולפרס גלובוס הזהב על כיכובו בסרט "ג'ונו". פייג' נולד בשם אלן, ובמשך 33 שנות חייו הראשונות הזדהה ונחשב מגדרית כאישה. בשנת 1997, בגיל 10, הופיע בתפקיד משנה בסרט טלוויזיה קנדי, ולאחר מכן באותו תפקיד במסגרת סדרת טלוויזיה דרמטית אשר התפתחה מהסרט. לאחר מספר הופעות נוספות בטלוויזיה, זכה בתפקיד הראשי הראשון שלו בקולנוע, בסרט העצמאי "הרד קנדי" משנת 2005. בסרט גילם נערה בת 14 אשר טומנת מלכודת לפדופיל ומענה אותו. פייג' התקרב למרכז הבמה ההוליוודית בזכות הופעתו ב-2006 בסרט "אקס-מן 3: המפלט האחרון", בתור חברת האקס-מן קיטי פרייד. פריצת הדרך שלו הגיעה ב-2007, עם כיכובו בתפקיד הראשי בסרט "ג'ונו", בו גילם נערה מתבגרת הנכנסת להיריון. באותה שנה, כיכב פייג' בסרט פשע אמריקאי, המספר את פרשת הרצח של הנערה סילביה לייקנס (אנ'), אחד ממקרי הרצח המפורסמים ביותר בארצות הברית. מלבד אלו הופיע באותה שנה בסרט מלאך האבן (אנ') ובשנה שלאחריה בסרט אנשים חכמים (אנ'). בנוסף הופיע בסרט שובר הקופות "התחלה". גילם את ג'ודי הולמס במשחק "Beyond: Two Souls" (2013). בשנת 2016 שיחק בסרט הדרמה "טלולה" של הבמאית והסופרת שאן הדר. בשנת 2019 החל לשחק בסדרת הטלוויזיה "אקדמיית המטרייה", שפותחה על ידי היוצר סטיב בלאקמן לשירות הזרמת המדיה נטפליקס. באותה שנה כיכב בתור שונה האוקינס במיני-סדרת הטלוויזיה "סיפורי סן פרנסיסקו", שעלתה בנטפליקס ומבוססת על סדרת הספרים מאת ארמיסטד מופין. לאורך הקריירה שלו גילם פייג' תפקידי נשים לפני יציאתו מהארון כטרנסג'נדר. בשנת 2024 פייג' נכלל ברשימת טיים 100 כהוקרה על עבודתו פורצת הדרך כדמות טרנסג'נדרית בולטת בתעשיית הבידור. בפברואר 2014, בכנס למען זכויות האדם שנערך בלאס וגאס, הצהיר פייג' שהוא לסבית. בדצמבר 2017 נישא לאמה פורטנר; השניים התגרשו בשנת 2021. ב-1 בדצמבר 2020, הכריז בטוויטר כי הוא טרנסג'נדר ומעדיף שיפנו אליו בשם אליוט, בכינוי גוף זכר (הוא) או singular they (כינוי גוף לא ממוגדר). באותו היום הודיעה נטפליקס כי תשנה את שמו הפרטי של פייג' ל"אליוט" בקרדיטים לכל הסרטים והסדרות בהם הופיע, ובנוסף בעונה 3 של אקדמיית המטריה דמותו של פייג׳ יצאה מהארון כגבר טרנסג׳נדר ששמו ויקטור. מדיה וקבצים בנושא אליוט פייג' בוויקישיתוף אליוט פייג', ברשת החברתית פייסבוק אליוט פייג', ברשת החברתית אקס (טוויטר) אליוט פייג', ברשת החברתית אינסטגרם אליוט פייג', במסד הנתונים הקולנועיים IMDb (באנגלית) אליוט פייג', באתר "אידיבי", מאגר הידע העברי לקולנוע ישראלי ועולמי אליוט פייג', באתר AllMovie (באנגלית) אליוט פייג', באתר Box Office Mojo (באנגלית) אליוט פייג', במסד הנתונים הקולנועיים KinoPoisk (ברוסית) אליוט פייג', באתר MusicBrainz (באנגלית) אליוט פייג', באתר Discogs (באנגלית) אליוט פייג', באתר Songkick (באנגלית) אלן פייג', באתר "סרטים" דודי כספי, המופע של אלן, באתר ישראל היום, 4 בדצמבר 2015 פייג' משתמש בכינויי הגוף he/him ו-they/them. בערך נעשה שימוש בכינוי הגוף הוא/אתה כדי לשמור על עקביות. Surabhi Sabat, Ellen Page's Net Worth, Republicworld, ‏December 3, 2020 (באנגלית) ראקל ויליס, Elliot Page: The 100 Most Influential People of 2024, TIME, ‏2024-04-17 (באנגלית) ynet, השחקנית אלן פייג' הצהירה: "אני לסבית", באתר ynet, 15 בפברואר 2014 שני ליטמן, השחקנית אלן פייג' יצאה מהארון: "עייפתי מלהסתתר", באתר הארץ, 15 בפברואר 2014 BBC News, "Elliot Page: Juno actor to divorce Emma Portner", January 27 2021 ציוץ של Elliot Page ברשת החברתית אקס (טוויטר), 1 בדצמבר 2020 רועי אבן, ‏כוכב "ג'ונו" יוצא מהארון כטרנסג'נדר, באתר ‏מאקו‏, 1 בדצמבר 2020 Brent Lang, Matt Donnelly, Elliot Page Will Continue to Star in ‘Umbrella Academy,’ Netflix Changes Credits on His Past Films, Variety, ‏1 December 2020 (באנגלית) אלן ספינוול, Here’s How ‘The Umbrella Academy’ Handled Elliot Page’s Transition — and Why It Was the Right Call, Rolling Stone, ‏23 ביוני 2022 (באנגלית)